崔永安

崔永安  ， 字書孫 ， 號磐石 ， 廣州駐防漢軍正白旗人 ， 清朝政治人物 。 光緒五年 （ 1879年 ） 廣東鄉試舉人 。 次年聯捷庚辰科進士 ； 同年五月 ， 改翰林院庶吉士 。 光緒九年 ， 任翰林院編修 、 協辦院事 、 本衙門撰文 。 次年 ， 任功臣館纂修官 。 光緒十一年 ， 改國史館協修官 。 光緒十二年 ， 任玉牒館纂修官 。 光緒十四年 ， 兼功臣館總纂官 、 奏辦院事 、 庶常館提調官 、 廣西鄉試副考 。 光緒十五年 ， 任會典館詳校官 ， 次年改方略館協修官 。 光緒二十二年 ， 任會典館幫總校官 。 次年改鄉試磨勘官 。 光緒二十四年 ， 任會典館總校官 、 功臣館提調官 、 國子監司業 。 光緒二十五年 ， 升任翰林院侍講 、 翰林院侍讀 。 光緒二十五年 ， 任文淵閣校理官 。 光緒二十六年 （ 1900年 ） ， 任國史館纂修官 、 功臣館總纂官 ， 出爲山東運河道 。 光緒二十八年 ， 任浙江杭嘉湖道 ； 委署浙江按察使 。 光緒二十九年 ， 委署浙江布政使 。 次年 ， 委署浙江鹽運使 。 光緒三十一年 ， 任浙江督糧道 。 三十二年 ， 改浙江鹽運使 。 光緒三十三年 ， 任浙江按察使 。 光緒三十四年 ， 任直隸布政使 。 宣統元年 （ 1909年 ） ， 暫護直隸總督兼北洋大臣兼管長蘆鹽政 。